**Tárgy: hozzájárulás a Ceglédi Többcélú Kistérségi Társulás által biztosított a személyes gondoskodást nyújtó ellátásokról, azok igénybevételéről, valamint az ellátások térítési djainak megállapításáról szóló 11/2014. (IV. 30.) önkormányzati rendelet módosításához**

**ELŐTERJESZTÉS**

**Csemő Község Képviselő-testületének**

**2022. október 11-én tartandó ülésére**

**Tisztelt Képviselő-testület!**

Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendelete (a továbbiakban: térségi rendelet), 2014. október 1-jén lépett hatályba.

A CTKT Társulási Tanácsa 7/2022. (IV. 01.) határozatával fogadta el a szolgáltatási önköltségszámításokat, majd a 8/2022. (IV. 01.) határozatával kezdeményezte a társult önkormányzatok képviselő testületeinél a térségi rendelet módosítását. A 2022. július 1 napján hatályba lépett módosítás értelmében:

- A Ceglédi Kistérségi Szociális Szolgáltató és Gyermekjóléti Központ (2700 Cegléd, Bajcsy-Zsilinszky út 1.) által nyújtott szolgáltatások vonatkozásában az idősek otthona intézményi térítési díjai továbbra is egységesen kerültek megállapításra az átlagos ápolást, gondozást igénylő személy ellátása, a demens betegek bentlakásos intézményi ellátása és az emelt színvonalú bentlakásos ellátása esetén. Az intézményi térítési díj mértéke 3.200,- Ft/napról 3.500,- Ft/napra módosult.

- Szintén a ceglédi székhelyű intézményt érintette az általa biztosított házi segítségnyújtás, szociális étkeztetés és étel házhozszállítás ellátások intézményi térítési díjainak felülvizsgálata, mely az alábbi mértékű díjemelést eredményezte: házi segítségnyújtás +4,6 %, szociális étkeztetés +9,1 % és étel házhozszállítás +7,7 %.

Az elmúlt hónapokban bekövetkezett nagy mértékű élelmiszer- és energiaár növekedés, valamint a szociális intézményeknek a „hatósági áras” üzemanyagvásárlásra jogosultak köréből való kikerülése arra kényszerítette a társulás fenntartásában lévő szociális intézményeket, hogy az általuk nyújtott szolgáltatások tekintetében díjemelési javaslatot terjesszenek a társulási tanács elé.

A jelenleg alkalmazott díjak és az elfogadásra javasolt díjak bemutatása:

**A Ceglédi Többcélú Kistérségi Társulás Humán Szolgáltató Központjának**

**(2740 Abony, Szilágyi Erzsébet u. 3.) intézményi térítési díjai**

**1. Az időskorúak klubja:**

Az időskorúak klubjának intézményi térítési díja jelenleg: 0 Ft/nap/fő. **Javasolt díj: 0 Ft/nap/fő**

**2. A házi segítségnyújtás:**

2.1. A házi segítségnyújtás intézményi térítési díja jelenleg: 600,- Ft/óra. **Javasolt díj: 680,- Ft/óra**

2.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | **Jövedelmek forintban** | **Jelenlegi gondozási óradíj Ft/óra** | **Javasolt gondozási óradíj Ft/óra** |
| 2.2.1. | 42.750 alatt | 100,- | **100,-** |
| 2.2.2. | 42.751 – 85.500 | 240,- | **280,-** |
| 2.2.3. | 85.501 – 105.500 | 300,- | **350,-** |
| 2.2.4. | **105.501 – 142.500** | 300,- | **380,-** |
| 2.2.5. | 142.501 – 160.500 | 420,- | **480,-** |
| 2.2.6. | 160.501 felett | 600,- | **680,-** |

2.3. Kőröstetétlen településen a házi segítségnyújtás térítésmentes. **(A javaslat szerint továbbra is.)**

**3. Szociális étkeztetés:**

3.1. A szociális étkeztetés intézményi térítési díja jelenleg: 500,- Ft/nap. **Javasolt díj: 600,- Ft/nap**

3.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | **Jövedelmek forintban** | **Jelenlegi étkezési díj Ft/nap** | **Javasolt étkezési díj Ft/nap** |
| 3.2.1. | 42.750 alatt | 200,- | **220,-** |
| 3.2.2. | 42.751 – 85.500 | 360,- | **400,-** |
| 3.2.3. | 85.501 – 105.000 | 450,- | **500,-** |
| 3.2.4. | 105.501 – 125.500 | 500,- | **550,-** |
| 3.2.5. | **125.501 felett** | 500,- | **600,-** |

3.3. Az étel házhozszállítás térítési díja jelenleg: 200,- Ft/nap. **Javasolt díj: 250,- Ft/nap.**

3.4. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | **Jövedelmek forintban** | **Jelenlegi kiszállítási díj Ft/nap** | **Javasolt kiszállítási díj Ft/nap** |
| 3.4.1. | 42.750 alatt | 50,- | **50,-** |
| 3.4.2. | 42.751 – 85.500 | 120,- | **120,-** |
| 3.4.3. | 85.501 – 105.000 | 150,- | **150,-** |
| 3.4.4. | 105.001 – 125.500 | 200,- | **200,-** |
| 3.4.5. | 125.501 felett | 200,- | **250,-** |

**4. Támogató szolgálat:**

4.1. A személyi segítés intézményi térítési díja jelenleg: 400,- Ft/óra. **Javasolt díj: 500,- Ft/óra**

4.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | **Jövedelmek forintban** | **Jelenlegi gondozási óradíj Ft/óra** | **Javasolt gondozási óradíj Ft/óra** |
| 4.2.1. | 42.750 alatt | 100,- | **100,-** |
| 4.2.2. | 42.751 – 70.500 | 200,- | **250,-** |
| 4.2.3. | **70.501 – 95.500** | 200,- | **280,-** |
| 4.2.4. | 95.501 – 120.500 | 350,- | **400,-** |
| 4.2.5. | **120.501 – 142.500** | 350,- | **450,-** |
| 4.2.6. | 142.501 felett | 400,- | **500,-** |

4.3. A támogató szolgálat – gépkocsi használat, szállítás díja az Szt. 65/C. §-ának (4) bekezdésében meghatározott szociálisan rászorultnak minősülő súlyosan fogyatékos személy esetén:

|  |  |  |  |
| --- | --- | --- | --- |
|  | **Jövedelmek forintban** | **Jelenlegi gépkocsi használati díj Ft/km** | **Javasolt gépkocsi használat díj Ft/km** |
| 4.3.1. | 0 – 28.500 | 40,- | **40,-** |
| 4.3.2. | 28.501 felett | 80,- | **120,-** |

4.4. Az Szt. 65/C. §-ának (4) bekezdésében meghatározott nem fogyatékos személy esetén:

4.4.1. Abony város közigazgatási területén belül jelenleg:150,- Ft/km. **Javasolt: 250 Ft/km**

4.4.2. Abony város közigazgatási területén kívül jelenleg: 100,- Ft/km. **Javasolt: 200 Ft/km**

**A Ceglédi Kistérségi Szociális Szolgáltató és Gyermekjóléti Központ**

**(2700 Cegléd, Bajcsy- Zsilinszky út 1.) intézményi térítési díjai:**

**1. Az idősek otthona intézményi térítési díja:**

1.1. átlagos ápolást, gondozást igénylő személy ellátása, demens betegek bentlakásos intézményi ellátása, emelt színvonalú bentlakásos ellátása jelenleg: 3500,- Ft/nap. **Javasolt: 4200,- Ft/nap**

**1.2. Az emelt színvonalú ellátás igénybevétele esetén fizetendő egyszeri hozzájárulás** összege a mindenkor hatályos költségvetési törvényben megállapított, az egy ellátott után járó tárgyévi állami támogatás hétszerese lehet. Ennek alapján a fizetendő egyszeri hozzájárulás összege jelenleg: 2.300.000,- Ft/fő. **Javasolt: 2.760.000,- Ft/fő.**

**2. A házi segítségnyújtás**

**2.1. intézményi térítési díja jelenleg: 680,- Ft/óra. Javasolt: 815,- Ft/óra**

2.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | Jövedelmek forintban | Jelenlegi gondozási díj Ft/óra | **Javasolt gondozási díj Ft/óra** |
| 2.2.1. | 42.750 alatt | 100,- | **120,-** |
| 2.2.2. | 42.751 – 62.000 | 160,- | **190,-** |
| 2.2.3. | 62.001 – 85.500 | 280,- | **335,-** |
| 2.2.4. | 85.501 – 104.000 | 420,- | **505,-** |
| 2.2.5. | 104.001 – 128.500 | 630,- | **755,-** |
| 2.2.6. | 128.501 felett | 680,- | **815,-** |

**3. A szociális étkeztetés**

**3.1. intézményi térítési díja jelenleg: 600,- Ft/nap. Javasolt:** **720,- Ft/nap**

3.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | Jövedelmek forintban | Jelenlegi étkezési díj Ft/nap ÁFÁ-val | **Javasolt étkezési díj Ft/nap**  **ÁFÁ-val** |
| 3.2.1. | 42.750 alatt | 200,- | **240,-** |
| 3.2.2. | 42.751 – 62.000 | 380,- | **455,-** |
| 3.2.3. | 62.001 – 85.500 | 520,- | **625,-** |
| 3.2.4. | 85.501 – 128.500 | 550,- | **660,-** |
| 3.2.5. | 128.501 felett | 600,- | **720,-** |

**4. Étel házhozszállítás**

**4.1. intézményi térítési díja jelenleg: 260,- Ft/nap. Javasolt: 310,- Ft/nap**

4.2. Az ellátásért fizetendő személyi térítési díjak meghatározása:

|  |  |  |  |
| --- | --- | --- | --- |
|  | Jövedelmek forintban | Jelenlegi szállítási díj Ft/nap | **Javasolt szállítási díj Ft/nap** |
| 4.2.1. | 42.750 alatt | 50,- | **60,-** |
| 4.2.2. | 42.751 – 62.000 | 60,- | **70,-** |
| 4.2.3. | 62.001 – 85.500 | 120,- | **140,-** |
| 4.2.4. | 85.501 – 104.000 | 180,- | **215,-** |
| 4.2.5. | 104.001 felett | 260,- | **310,-** |

**5. Az időskorúak klubjának intézményi térítési díja – étkezés nélkül – jelenleg: 20,- Ft/nap/fő. Javasolt: 50,- Ft/nap/fő.**

**6. A jelzőrendszeres házi segítségnyújtás intézményi térítési díja jelenleg: 65,- Ft/nap. Javasolt: 130,- Ft/nap.**

**Az előterjesztett rendelettervezetet a társulási tanács elfogadásra javasolja a társult önkormányzatoknak, lásd mellékletben a 27/2022.(IX.28. )CTKT határozatot.**

A fentiekre tekintettel javaslom az alábbi tartalmú önkormányzati határozat javaslom elfogadásra:

**…/2022. (10.11.) határozat**

**Csemő Község Önkormányzatának Képviselő-testülete hozzájárul a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló 11/2014. (IV. 30.) önkormányzati rendeletnek a CTKT Társulási Tanácsa által elfogadott 2727/2022.(IX.28. ) határozat tartalma szerinti módosításához.**

**Határidő: azonnal**

**Felelős: Dr. Lakos Roland polgármester**

Csemő, 2022. október 5.

Dr. Lakos Roland

polgármester